  Григорий Фомин Майя Бывальцева «Культура малой родины» парти ӵектосъя 2022-тӥ арын Удмуртиын 27 лулучеберет юртъёсты тупатъялозы но тӥрлыксэс выльдозы. Со сярысь элькун тӧролэн но кивалтэтлэн пресс-службазы ивортӥз. Алнаш ёросын Байтэрек гуртысь лулчеберет юртэз вльдӥзы ни. Варалиысь Пор лулчебертъя юртэ трлык басьтӥзы, кылем арын отын учкисьёслы залысь выжэз воштӥзы. Шаркан ёросысь Быги гуртысь лулчеберет юртэ тӥрлык басьтӥзы, Карсаршурысь клубын тупатъян ужъёс нуозы. Сьӧлта ёросысь Сюромошур гуртысь лулучеберет юртын выжзэ, вӧлдэтсэ, борддоръёссэ тупатъялозы, электроезъёсты воштозы, тылпу сярысь ивортӥсь арбериос пуктозы. Тодэ вайытом, 2021-тӥ арын парти ӵектос улсын элькунысь 25 лулчеберет юртъёсты выльдӥзы. Проектлэн ужпумез – 50 сюрсозь улӥсен улон интыосын лулчеберет юртъёсты тупатъян но тӥрлыксэс выльдон. Тодэ вайытом, Алнаш ёросысь Батэрек гурт 2022-тӥ арын финн-угор дуннелэн лулчеберетъя шоркарез луиз.  Тегъёс: Удмуртия Лулчеберет тупатъянужъёс Ижкар  